CELEX: 62021TN0518
Language: bg
Date: 2021-08-24 00:00:00
Title: Дело T-518/21: Жалба, подадена на 24 август 2021 г. — European Paper Packaging Alliance/Комисия

25.10.2021   
            
            
               BG
            
            
               Официален вестник на Европейския съюз
            
            
               C 431/45
            
         
      Жалба, подадена на 24 август 2021 г. — European Paper Packaging Alliance/Комисия
      (Дело T-518/21)
      (2021/C 431/53)
      Език на производството: английски
      
         Страни
      
      
         Жалбоподател: European Paper Packaging Alliance (Хага, Нидерландия) (представители: F. Di Gianni, A. Scalini и F. Pili, адвокати)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени раздели 2.1.2 и 2.2.1, както и таблици 2-4 и 4-8 от Насоките на ответника относно пластмасовите продукти за еднократна употреба в съответствие с Директива (ЕС) 2019/904 (1) на Европейския парламент и на Съвета относно намаляването на въздействието на определени пластмасови продукти върху околната среда (2), доколкото те се отнасят до хартиените продукти с полимерно покритие,
               
            
                  —
               
               
                  при условията на евентуалност, да приеме, че разпоредбата на член 3, точка 2 от Директива (ЕС) 2019/904 е незаконосъобразна, доколкото тя включва хартиените продукти с полимерно покритие в определението за „пластмасов продукт за еднократна употреба“, и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      В подкрепа на жалбата жалбоподателят изтъква три основания, както и две основания за незаконосъобразност.
      
                  1.
               
               
                  Първо основание: насоките на ответника нарушават Директива (ЕС) 2019/904, доколкото включват хартиените продукти с полимерно покритие в обхвата на Директива (ЕС) 2019/904 посредством неправилно тълкуване на израза „основен структурен компонент“, съдържащ се в член 3, точка 1 от Директива (ЕС) 2019/904.
               
            
                  2.
               
               
                  Второ основание: включването на хартиените продукти с полимерно покритие в обхвата на Директива (ЕС) 2019/904 противоречи на целите на Директивата и накърнява принципа на пропорционалност.
               
            
                  3.
               
               
                  Трето основание: като е приел оспорваните насоки, ответникът е превишил правомощията си и е засегнал правомощията на законодателя на Съюза.
               
            
                  4.
               
               
                  Първо основание за незаконосъобразност: разпоредбата на член 3, точка 2 от Директива (ЕС) 2019/904 е незаконосъобразна, доколкото води до прилагането на тази директива спрямо хартиените продукти с полимерно покритие. Освен това се твърди, че тази разпоредба е незаконосъобразна, доколкото не предвижда праг за целите на определянето дали даден продукт е направен отчасти от пластмаса. В допълнение, според жалбоподателя тази разпоредба накърнява принципа на равенство и на недопускане на дискриминация.
               
            
                  5.
               
               
                  Второ основание за незаконосъобразност: прилагането на Директива (ЕС) 2019/904, и по-специално на предвидените в тази директива ограничителни мерки спрямо хартиените продукти с полимерно покритие, ограничава необосновано свободата на стопанската инициатива и правото на собственост, предвидени съответно в член 16 и член 17 от Хартата на основните права на Европейския съюз.
               
            
         (1)  Директива (ЕС) 2019/904 на Европейския парламент и на Съвета от 5 юни 2019 година относно намаляването на въздействието на определени пластмасови продукти върху околната среда (текст от значение за ЕИП) (OВ L 155, 2019 г., стр. 1).
      
         (2)  OВ C 216, 2021 г., стр. 1—46.